# Beatrix

### Wikipedia

Beatrix s. 1926
Alankomaiden kuningatar

Hallituskausi | 1980-nykypäivä
Edeltäjä | Juliana
Seuraaja | Prinssi Willem-Alexander

Isä | Bernhard van Lippe-Biesterfeld
Äiti | Juliana

Beatrix Wilhelmina Armgard van Oranje-Nassau (s. 31. tammikuuta 1938) on Alankomaiden kuningatar. Hän nousi valtaistuimelle 1980. Beatrix on edesmenneen kuningatar Julianan ja prinssi Bernhardin, Lippe-Biesterfeldin ruhtinaan, tytär. Hänen isoäitinsä oli kuningatar Vilhelmiina.

Alankomaiden kuningasperhe pakeni toista maailmansotaa Britanniaan toukokuussa 1940 ja sitten Kanadaan. He palasivat kotiin 1945. Prinsessa Beatrix kävi alakoulunsa Kanadassa. Alankomaissa hän jatkoi De Werkplaatsissa Bilthovenissa. Huhtikuussa hän meni Incrementumiin, Baarnsch Lyceumiin, josta hän valmistui 1956.

Täytettyään 18 vuotta 31. tammikuuta 1956, prinsessa sai valtaoikeuksia. Kuningatar asetti hänet valtaneuvostoon. Beatrix aloitti saman vuonna opiskelunsa Leidenin yliopistossa. Hän suoritti oikeustieteellisen tutkinnon heinäkuussa 1961.

10. maaliskuuta 1966, Beatrix nai saksalaisen diplomaatin Claus von Amsbergin. Avioliitto herätti vastustusta toisen maailmansodan muistojen vuoksi, etenkin koska prinssi oli ollut Hitler-Jugendissa ja palvellut Wehrmachtissa. Heidän häitään sävyttivät protestit. Iskulauseeksi muodostui: "haluan polkupyöräni takaisin", viitaten saksalaisten sotilaiden miehityksen aikana takavarikoimiin polkupyöriin. Ajan kuluessa Clausista tuli kuitenkin yksi suosituimmista kuninkaallisen perheen jäsenistä.

Heillä on kolme poikaa:

- Willem-Alexander Claus George Ferdinand, Oranian prinssi, Orania-Nassaun prinssi, Jonkheer van Amsberg (s. 1967)
- Johan Friso Bernhard Christiaan David, Orania-Nassaun prinssi, Jonkheer van Amsberg (s. 1968)
- Constantijn Christof Frederick Aschwin, Orania-Nassaun prinssi, Jonkheer van Amsberg (s. 1969)

30. huhtikuuta 1980 Beatrixistä tuli Alankomaiden kuningatar hänen äitinsä luovuttua kruunusta. Hän otti roolinsa kuningattarena virallisemmin kuin Juliana. Hänen ammattimaisuuttaan myös ihailtiin. Myöhemmin Alankomaiden kuningashuone on joutunut iltapäivälehtien riepoteltavaksi, kuten Windsorin kuninkaalliset ovat olleet jo vuosikymmeniä. Jotkut ovat alkaneet pitää monarkiaa jatkuvana "saippuaoopperana", ennemmin kuin tärkeänä maahan kuuluvana instituutiona.

Kuningattarena Beatrixilla on enemmän valtaa kuin monilla muilla Euroopan monarkeilla. Sisäpoliittisissa asioissa hänellä ei ole paljon valtaa, mutta ulkopolitiikassa hänellä on liikkumavaraa. Hänen kerrotaan kerran uhanneen erottaa ministerin, jos hänen pyyntöään avata lähetystö Jordaniaan ei noudatettaisi.

6. lokakuuta 2002, prinssi Claus kuoli pitkällisen sairauden jälkeen, hänellä oli muan muassa Parkinsonin tauti. Puolitoista vuotta myöhemmin kuningatar Juliana menehtyi pitkällisen pitkälle edenneen dementian jälkeen. Prinssi Bernhard kuoli syöpään joulukuussa 2004. Kaikki kuolemat johtivat maansuruun.

Beatrixia lainataan harvoin lehdistössä, koska tiedotustoimisto (Rijksvoorlichtingsdienst) pitää ehtona haastatteluille, että hänen sanojaan ei lainata suoraan. Tämä sääntö otettiin käyttöön pian hänen valtaannousunsa jälkeen, kertoman mukaan suojelemaan häntä äkkinäisesti antamiltaan huomautuksilta. Sääntö ei koske prinssi Willem-Alexanderia.

Kuningatar on Rooman klubin pitkäaikainen jäsen. Hänen mukaansa on nimetty Oranjestadin lentokenttä Aeropuerto Intenacional Reina Beatrix Aruballa.

Kuningattaren kruununperijät ovat prinssi Willem-Alexander ja hänen ja vaimonsa Máximan (os. Máxima Zorreguieta Cerruti, s. 1971) lapset, neljäntenä prinssi Constantijn. Prinssi Johan-Friso menetti perimysoikeutensa mentyään naimisiin ilman hallituksen hyväksyntää.

Haettu osoitteesta http://fi.wikipedia.org../../../b/e/a/Beatrix.html

Luokka: Alankomaiden hallitsijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- العربية
- Bahasa Indonesia
- Български
- Català
- Česky
- Cymraeg
- Dansk
- Deutsch
- Eesti
- English
- Español
- Esperanto
- Français
- Frysk
- Galego
- 한국어
- Italiano
- Latina
- Limburgs
- Nedersaksisch
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Simple English
- Svenska
- ไทย
- 中文